**VAIKO GEROVĖS KOMISIJOS VEIKLOS PROGRAMA**

**2021 metų veiklos analizė.**

2021 m. gimnazijoje mokėsi 29 specialiųjų poreikių mokiniai, t. y. 15,9 proc. nuo visų mokykloje besimokančių mokinių. Mokėsi 7 mokiniai, turintys didelių specialiųjų ugdymo(si) poreikių. Mokiniams pagalbą teikė specialusis pedagogas, logopedas, socialinis pedagogas, psichologas, mokytojo padėjėjai. Logopedo pagalba buvo teikiama 38 , specialiojo pedagogo - 19 , mokytojo padėjėjo - 10 mokinių. Psichologas suteikė 199 konsultacijas mokiniams, 49 konsultacijas tėvams, 52 konsultacijas mokytojams.

Vaiko gerovės komisijos nariai analizavo ir stebėjo situaciją dėl nuotolinio ugdymo: mokinių jungimosi į pamokas, užduočių atlikimo, mokymosi priemonių turėjimo/neturėjimo aspektus, stebėjo vaikų psichologinę būseną. Grįžus į kontaktinį mokymą, daug dėmesio VGK nariai skyrė mokinių bendravimo, elgesio pamokose problemoms spręsti. Įgyvendinamas saugios aplinkos projektas, kurio metu mokytojai stebi mokinių elgesį ir drausmę pertraukų metu, vykdomas mokinių palydėjimas į autobusą, vykdoma mokinių priežiūra pailgintoje dienos grupėje. Gimnazijos pagalbos mokiniui specialistai suorganizavo respublikinę konferenciją „Mano sėkmės istorija“ bei pasidalijo patirtimi pranešimuose „Noriu – nenoriu“, „Garso terapija“, „Iššūkiai psichologui konsultuojant bendruomenę nuotoliniu būdu“, „Užauginkime vaikui sparnus“, „Nuotolinis ugdymas – nerimo , sėkmių ir atradimų laikas“. Gimnazijos psichologė skaitė paskaitą „Konsultavimo ypatumai dirbant nuotoliniu būdu“, vedė seminarą „Prekyba žmonėmis. Ką turėtume žinoti?“, vedė tėvų grupės „Augame kartu“ užsiėmimus.

Lyginant 2020-2021 ir 2021-2022 m. m. pirmojo pusmečio mokymosi rezultatus, pastebimas 3,88 proc. pažangumo padidėjimas. Sumažėjo be pateisinamos priežasties praleistų pamokų skaičius, tenkantis vienam mokiniui. 2020-2021 m. m. I pusmetyje vienam mokiniui teko 3,1 nepateisintos pamokos, o 2021-2022 m. m. I pusmetyje – 1,89 nepateisintos pamokos. Žymiai sumažėjo ir bendras praleistų pamokų skaičius. Šis skaičius yra mažiausias per pastaruosius penkis metus.

Įgyvendinamos prevencinės programos „Zipio draugai“ ikimokyklinio ugdymo skyriuje ir priešmokyklinio ugdymo grupėje, „Obuolio draugai“ - 2 klasėje ir „Veikiame kartu“ - 4 klasėje. Tęstas OPKUS patyčių prevencinės programos įgyvendinimas 1-8, Ig – IV g klasėse. I g – IV g klasėse tęsiamas Savižudybių prevencijos programos įgyvendinimas. Prevencinių programų įgyvendinimas rodo, kad mokiniai yra aktyvūs, atpažįsta patyčias ir apie jas kalba su tėvais, klasės auklėtojais. Analizuoja priežastis, ieško sprendimo būdų, kaip patyčias sumažinti klasės lygiu. Vyksta pokalbiai, diskusijos klasėse, vedamos Olweus valandėlės.

VGK nariai organizavo mokyklinę vaikų darbų virtualią parodą „ Aš tikrai myliu Lietuvą“ ir rajoninę virtualią specialiųjų poreikių mokinių parodą „ Pavasario seklys“. Organizuotas projektas „Šiltų ir magija kvepiančių Kalėdų laukimas“, edukacinė išvyka į „Urbonų rančą“.

Įgyvendintos projekto „Savaitė be patyčių 2021“ numatytos veiklos. Įgyvendintos Visuomenės sveikatos biuro specialistės darbo plane numatytos prevencinės veiklos: skaitytos paskaitos apie asmens higieną, burnos higieną, sveiką mitybą, psichikos sveikatą, rūkymo, alkoholio, narkotikų vartojimo žalą. Organizuoti renginiai gimnazijos specialiųjų poreikių mokiniams.

**Tikslas:** Stiprinti savalaikį ir kryptingą švietimo pagalbos teikimą, saugios ir palankios vaikui aplinkos kūrimą, švietimo programų pritaikymą, prevencinių programų įgyvendinimą, atlikti kitas su vaiko gerove susijusias funkcijas.

**Uždaviniai:**

* 1. Analizuoti mokinių nesėkmingo mokymosi priežastis, elgesio taisyklių pažeidimus, lankomumo problemas ir ieškoti galimų problemos sprendimo būdų.
  2. Analizuoti teikiamos švietimo pagalbos mokiniui veiksmingumą ir esant poreikiui koreguoti švietimo pagalbos priemonių teikimą.
  3. Skatinti aktyvų ir pozityvų gimnazijos bendruomenės narių tarpusavio bendravimą bei bendradarbiavimą sprendžiant su vaiko gerove susijusius klausimus.
  4. Teikti kvalifikuotą pedagoginę, psichologinę, socialinę pedagoginę, informacinę pagalbą, ugdymo organizavimo pritaikymo, netinkamo elgesio, lankomumo, saugumo užtikrinimo ir kitais klausimais.
  5. Vykdyti smurto, patyčių, savižudybių, žalingų įpročių prevencinių programų įgyvendinimą.
  6. Bendradarbiauti su Gimnazijos krizių valdymo komanda, vykdyti krizinių atvejų valdymą.

|  |  |  |  |  |
| --- | --- | --- | --- | --- |
| **EIL.**  **NR.** | **VEIKLOS SRITIS** | **DATA** | **DARBO FORMOS IR BŪDAI** | **ATSAKINGI ASMENYS** |
| **ORGANIZACINĖ VEIKLA** | | | | |
|  | VGK komisijos veiklos programos 2022 m. sudarymas | 2022 m. sausio mėn. | Posėdis | S. Pocienė |
|  | Švietimo pagalbos specialistų programų, darbo grafikų, tvarkaraščių rengimas ir derinimas. Pritaikytų ir individualizuotų programų derinimas. | 2022 m. vasario mėn., rugsėjo mėn. | Posėdis | S. Pocienė |
|  | VGK posėdžių organizavimas | 1 kartą per mėnesį | Posėdis | S. Pocienė |
|  | Koordinuojamų veiklos sričių situacijos pristatymas | 2 kartus/metus | Posėdis | VGK nariai |
|  | VGK ataskaitos teikimas | 2022 m. gruodžio mėn. | Parengta ir pristatyta VGK metinės veiklos ataskaita gimnazijos direktoriui | S. Pocienė |
| **SAUGUMO UŽTIKRINIMAS** | | | | |
|  | Mokinių supažindinimas su saugaus eismo taisyklėmis „Saugus kelias į mokyklą ir iš jos“;  Saugaus elgesio instruktažai 1-8, I g – IV g klasių mokiniams; | 2022 m. gegužės, rugsėjo, spalio, lapkričio, mėn. | Bendradarbiavimas su Joniškio VPK Prevencijos poskyrio pareigūnais | V. Rudienė |
|  | Akcija: „Saugiai į mokyklą – saugiai į namus” | 2022 m. rugsėjo mėn. | Dalyviai: 1– 4 klasių mokiniai | R. Goštautienė |
|  | Akcija ,,Ar esi saugus ir matomas?“ | 2022 m. lapkričio mėn. | Bendradarbiavimas su Joniškio VPK Prevencijos poskyrio pareigūnais | VGK nariai |
|  | Paskaitos „Saugus internetas“ ir „Elektroninės patyčios ir pasekmės“ | 2022 m. vasario mėn. | Paskaitos 5-8, I g-II g klasių mokiniams | Informacinių technologijų mokytojos,  V. Rudienė |
|  | Kelių policijos pareigūnų paskaita „Vairavimo kultūra“ | 2022 m. balandžio – gegužės mėn. | Paskaita III-IV g klasių mokiniams | V. Rudienė |
|  | Pašalinių asmenų patekimo į gimnaziją registravimas, kontrolės stiprinimas, gimnazijos teritorijos ir jos prieigų stebėjimas | Metų eigoje | Pašalinių asmenų registracijos knyga bei kontrolė | VGK |
|  | Saugios aplinkos projekto gimnazijoje įgyvendinimas | Metų eigoje | Veiklos vykdymas pagal parengtą grafiką | S. Pocienė |
|  | Mokinių saugumo, laukiant autobusų, užtikrinimas | Metų eigoje | Priežiūrą vykdančio mokytojo organizuojama veikla | Pailgintos grupės mokytoja (-ai) |
|  | Mokinių saugumo ekskursijų, išvykų metu užtikrinimas | Metų eigoje | Instruktažai | Išvyką organizuojantis asmuo |
| **SOCIALINIS IR EMOCINIS UGDYMAS** | | | | |
|  | Socialinių įgūdžių programos „Aš tarp kitų“ įgyvendinimas 1kl. mokiniams | Visus metus | Grupiniai užsiėmimai | A. Sakalienė |
|  | Socialinių įgūdžių programos „Emocinio ir fizinio lavinimo kūrybinės dirbtuvės“ 1-3 klasių mokiniams | Rugsėjo – gegužės mėnesiais | Grupiniai užsiėmimai | A. Sakalienė |
|  | Pozityvios tėvystės ir savęs pažinimo programos „Augame kartu“ įgūdžių ugdymas tėvams | Metų eigoje | Grupiniai užsiėmimai | A. Sakalienė |
|  | Pagalbos teikimas mokiniams, turintiems elgesio ir emocijų sunkumų | Metų eigoje | Individualūs pokalbiai, korekciniai užsiėmimai pagal poreikį | A. Sakalienė,  V. Rudienė |
|  | Apsaugai nuo smurto „Geras prisilietimas“ priešmokyklinėje grupėje | 2022 m. rugsėjo mėn. | Praktinis užsiėmimas | A.Sakalienė |
|  | Kalėdinių atvirukų ir dekoracijų dirbtuvės „Šventų Kalėdų belaukiant“ | 2022 m. lapkričio -gruodžio mėn. | Gerosios patirties sklaida | A.Sakalienė |
|  | Gerumo akcija „Dalinkime džiaugsmą kitiems“ | 2022 m. gruodžio mėn. | Renginys Joniškio ligoninės slaugos skyriuje globojamiems senukams. | V. Rudienė |
| **TEISĖS PAŽEIDIMŲ IR GIMNAZIJOS NELANKYMO PREVENCIJA** | | | | |
|  | Mokinių supažindinimas su gimnazijos vidaus darbo tvarkos taisyklėmis, mokinių pareigomis ir atsakomybėmis | 2022 m. rugsėjo mėn. | Paskaita | V. Rudienė |
|  | Paskaita- diskusija „Administraciniai teisės pažeidimai. Tai turiu žinoti “ | 2022 m. lapkričio mėn. | Policijos pareigūnų paskaitos 5-8, I g-II g klasių mokiniams | V. Rudienė |
|  | Mokinių ir jų tėvų informavimas apie mokinio gimnazijos vidaus tvarkos taisyklių pažeidimus TAMO dienyne, skambučiais | Metų eigoje | Pastabos, informacinės žinutės TAMO dienyne | Klasių auklėtojai |
|  | Mokinių elgesio taisyklių pažeidimų, smurto, patyčių, žalingų įpročių, pamokų nelankymo ir kitų teisėtvarkos pažeidimų atvejų analizavimas | Metų eigoje | Sutarčių su mokiniais, kurie turi elgesio problemų, sudarymas, elgesio pokyčių aptarimas | VGK |
|  | Pamokų lankomumo kontrolė. Nelankančių mokinių įtraukimas į NEMIS programą  Mokinių lankomumo kas mėnesį fiksavimas ir stebėjimas. Pusmečio, metinės lankomumo suvestinės | Iki kiekvieno mėnesio 05 d. | Pokalbiai su mokiniais, linkusiais praleisti pamokas be priežasties. Lankomumo lapų pildymas | VGK,  Socialinė pedagogė,  Klasių auklėtojai |
|  | Vėluojančių į pamokas mokinių kontrolė | Metų eigoje | Apskaitos žurnalas. Lankomumo lapų pildymas | V. Rudienė,  Klasių auklėtojai |
|  | Mokinių lankymas namuose | Pagal poreikį | Mokiniui neatvykus į mokyklą tris dienas iš eilės arba pasišalinus iš pamokų be pateisinamos priežasties vykstama į namus | Klasių auklėtojai  V. Rudienė |
|  | Gimnazijos nelankymo priežasčių aptarimas su mokinių tėvais ar globėjais individualiai | Iki kiekvieno mėnesio 20 d. | Individualūs pokalbiai | Klasių auklėtojai |
| **MOKYMOSI PAGALBA** | | | | |
|  | Darbas su nepatenkinamais pažymiais besimokančiais, motyvacijos stojančiais mokiniais. Teikiant mokymosi pagalbą mokiniams, įtraukiami gabūs mokiniai (per savanorystę). | Visus metus pagal poreikį | Pagalbos teikimas per savanorystę | Klasių auklėtojai,  S. Pocienė |
|  | Užtikrinamas pagalbos teikimas laiku.  Susitarta per kiek laiko, identifikavus poreikius, priimami sprendimai dėl pagalbos formų, tęstinės atvejų priežiūros. Pagalbos priemonių numatymas, pagalbos mokiniui plano sudarymas | Metų eigoje | Mokytojų dalykininkų iniciatyva.  Konsultacijų lankymo apskaita (informaciją klasių vadovams perduoda dalykininkai) | VGK |
|  | Mokinių pasiekimų ir asmeninės pažangos aptarimas. Trišaliai susitikimai (vaikas-auklėtojas-tėvai) | Metų eigoje | Trišaliai susitikimai | Klasių auklėtojai |
| **ĮTRAUKUSIS UGDYMAS** | | | | |
|  | Mokinių kalbinių gebėjimų ir specialiųjų ugdymosi poreikių mokinių tyrimas ir vertinimas | Metų eigoje | Išsamus darbas numatytas specialiosios pedagogės ir logopedės veiklos programose | J. Šimkuvienė,  S. Čirpienė,  A. Sakalienė |
|  | Pirmos klasės mokinių dėmesio ir atminties įvertinimas „Kontrolinio piešinio“ metodika | 2022 m. rugsėjo mėn. | Tyrimo rezultatų ir rekomendacijų pristatymas 1 klasės tėvų susirinkimo metu spalio mėnesį | A. Sakalienė |
|  | Vaiko mokyklinės brandos tyrimas J. Jirasenko modifikuotu A. Kerno testu priešmokyklinės grupės vaikų įvertinimas | 2022 m. gegužės mėn. | Tyrimo rezultatų ir rekomendacijų pristatymas 1 klasės tėvų susirinkime | A. Sakalienė |
|  | Konsultacijų, metodinės pagalbos teikimas pradinių klasių mokytojams, dalykų mokytojams, klasių vadovams, dirbantiems su specialiųjų ugdymosi poreikių mokiniais | Metų eigoje pagal poreikį | Individualios konsultacijos | S. Čirpienė,  A. Sakalienė |
|  | Tėvų (globėjų, rūpintojų) švietimas specialiosios pedagogikos klausimais, individualūs pokalbiai, konsultacijos | Metų eigoje pagal poreikį | Individualūs pokalbiai.  Literatūros, rekomendacijų teikimas gimnazijos internetinėje svetainėje | S. Čirpienė,  A. Sakalienė,  J. Šimkuvienė |
|  | Specialiųjų ugdymosi poreikių turinčių mokinių pasiekimų ir asmeninės pažangos aptarimas su mokytojais, tėvais (globėjais, rūpintojais). Namuose mokomų mokinių mokymosi pasiekimų aptarimas | 2 k. per metus | Posėdis | S. Pocienė |
|  | Pedagogų, tėvų (globėjų, rūpintojų) konsultavimas psichologiniais, specialiojo ugdymo klausimais | Metų eigoje pagal poreikį | Individualios konsultacijos | S. Čirpienė,  A. Sakalienė,  J. Šimkuvienė |
|  | Specialiųjų ugdymosi poreikių turinčių mokinių konsultavimas karjeros klausimais. | Metų eigoje pagal poreikį | Individualios konsultacijos | S. Čirpienė  V. Rudienė |
|  | Dalijimasis gerąja patirtimi su kitų ugdymo įstaigų specialistais, socialiniais partneriais | Metų eigoje | Gerosios darbo patirties perėmimas ir sklaida | VGK nariai |
|  | Vaikų darbų paroda ,,Aš myliu Lietuvą“, skirta Lietuvos nepriklausomybės atkūrimo dienai paminėti | 2022 m. sausio -vasario mėn. | Virtuali paroda | VGK nariai, pagalbos mokiniui specialistai |
|  | Mokyklinis renginys „Pavasario seklys“ | 2022 m. kovo- balandžio mėn. | Virtualus fotografuotų darbų koliažas | Pagalbos mokiniui specialistai |
|  | Socialinė akcija“ Minime pasaulinę autizmo dieną“ | 2022m.kovo 1-2d. | Socialinė akcija: padaryti po lietaus lašiuką su linkėjimu, apsirengti mėlynai. | Pagalbos mokiniui specialistai |
|  | Socialinė akcija“ AŠ PALAIKAU ŽMONES SU DAUNO SINDROMU“ | 2022 m. kovo 21d. | Socialinė akcija- dėviu skirtingas kojines, palaikau | Pagalbos mokiniui specialistai |
|  | Rajoninė paroda „Velykinė verba“ | 2022 m. kovo – balandžio mėn. | Virtuali paroda | VGK nariai, Pagalbos mokiniui specialistai |
|  | Virtuali paroda „Sveikinimas mamai“ | 2022 m. gegužės mėn. | Virtuali paroda | VGK nariai, Pagalbos mokiniui specialistai |
|  | Kalėdinis projektas „Laukiam kalėdinio stebuklo“ | 2022 m. lapkričio- gruodžio mėn. | Renginys specialiųjų poreikių mokiniams | Pagalbos mokiniui specialistai  VGK nariai |
| **SVEIKOS GYVENSENOS STIPRINIMAS IR PSICHOAKTYVIŲJŲ MEDŽIAGŲ VARTOJIMO PREVENCIJA** | | | | |
|  | Sveikatos ir lytiškumo ugdymo bei rengimo šeimai, alkoholio, tabako ir kitų psichiką veikiančių medžiagų vartojimo, smurto, savižudybių, nusikalstamumo, prekybos žmonėmis temos integruojamos į pamokų ugdymo turinį, valandėles, renginius. | Metų eigoje | Integracija numatyta mokomųjų dalykų ilgalaikiuose planuose, klasių vadovų, metodinių grupių planuose. Parengtas bendras integravimo planas 5-8, Ig – IV g klasėms. | S. Pocienė |
|  | Mokyklos sportiniai renginiai | Metų eigoje | Gimnazijos mokinių aktyvus dalyvavimas sporto renginiuose pagal Skaistgirio gimnazijos sporto švenčių, projektų, konkursų, varžybų kalendorių | Kūno kultūros mokytojai |
|  | „Sveikatą stiprinančios mokyklos” projektas | Metų eigoje | Dalyvavimas projekto veiklose | „Sveikatą stiprinančios mokyklos” grupės nariai |
|  | „Fizinis aktyvumas su iDance kompiuterine programa“ (ES) | 2022 m. balandžio mėn. | Aktyvus užsiėmimas | R. Goštautienė |
|  | Visuomenės sveikatos specialistės, vykdančios sveikatos priežiūrą mokykloje, renginiai, patvirtinti Joniškio rajono savivaldybės visuomenės sveikatos biuro direktorės | Metų eigoje | Paskaitos, aktyvūs užsiėmimai, renginiai | R. Goštautienė |
|  | Stendinė medžiaga sveikatos išsaugojimo tema | Metų eigoje | Aktualios informacijos pateikimas ir atnaujinimas | R. Goštautienė |
|  | Dalyvavimas Joniškio VSB organizuojamuose renginiuose | Metų eigoje | Renginiai, konkursai 1 – 8, I g – IV g klasių mokiniams | R. Goštautienė |
| **SAVIŽUDYBIŲ, SMURTO IR PATYČIŲ PREVENCIJA** | | | | |
|  | Olweus programos kokybės užtikrinimo sistemos (OPKUS) įgyvendinimas | Metų eigoje | Veiklos įgyvendinamos pagal atskirą planą | Projekto koordinatorė –V. Rudienė,  MSG lyderiai,  koordinacinio komiteto nariai |
|  | Savižudybių prevencijos programos įgyvendinimas (Projektas „Saugios aplinkos mokykloje kūrimas II“) | 2022 m. sausio - birželio mėn. | Veiklos įgyvendinamos I g – III g klasių mokiniams | Savižudybių prevencinė grupė, I g – III g klasių vadovai |
|  | Prevencinių programų „Zipio draugai“, „Obuolio draugai“, „Veikiame kartu“ įgyvendinimas | 2022 m. sausio - gruodžio mėn. | Užsiėmimai ikimokyklinio ir priešmokyklinio ugdymo grupėse,  2 klasėje, 4 klasėje | V. Rudienė |
|  | Sąmoningumo didinimo mėnuo BE PATYČIŲ | 2022 m. kovo mėn. | Renginiai mokyklos bendruomenei | VGK nariai,  klasių vadovai, V. Rudienė |
|  | Pasaulinės Dauno sindromo dienos minėjimas | 2022 m. kovo mėn. | Renginys | VGK nariai,  klasių vadovai |
|  | Tolerancijos dienai skirti renginiai | 2022 m. lapkričio mėn. | Renginiai mokyklos bendruomenei | VGK nariai,  klasių vadovai, V. Rudienė |
| **KRIZIŲ VALDYMAS** | | | | |
|  | Įvertinus krizės aplinkybes, parengiamas krizės valdymo planas | Esant krizinei situacijai | Posėdis | Gimnazijos direktorė E. Aukselienė, krizės valdymo komanda |
|  | Informacijos apie krizę parengimas ir bendruomenės/žiniasklaidos ir kitų institucijų informavimas | Esant krizinei situacijai | Vykdoma informacijos sklaida | Gimnazijos direktorė E. Aukselienė, krizės valdymo komanda |
|  | Įvertinus gimnazijos bendruomenės grupes ir asmenis, kuriems reikalinga pagalba, jos organizavimas, teikimas | Esant krizinei situacijai | Pagalbos teikimas | Krizės valdymo komanda |
|  | Kvalifikacijos krizės valdymo klausimais kėlimas | Kartą per metus | Seminarai, kursai | Krizės valdymo komanda |
| **TIRIAMOJI VEIKLA** | | | | |
|  | Pirmokų dėmesio, atminties, sąvokų suvokimo tyrimas Kontrolinio piešinio metodika | 2022 m. rugsėjo mėn. | Tyrimo metu gautos informacijos analizavimas ir pateikimas | A.Sakalienė |
|  | 1-okų, 5-okų, naujai atvykusių mokinių adaptacijos tyrimai | 2022 m. lapkričio mėn. | Tyrimo metu gautos informacijos analizavimas ir pateikimas bendruomenei | A.Sakalienė |
|  | PUG Mokyklinės brandos įvertinimas A. Kerno J. Jirasenko modifikuoti testu | 2022 m. gegužės mėn. | Tyrimo metu gautos informacijos analizavimas ir pateikimas PUG tėvams | A.Sakalienė |
|  | Praleistų pamokų priežasčių tyrimas 5 - 7, I g – IV g klasėse | 2022 m. gruodžio mėn. | Tyrimo metu gautos informacijos analizavimas ir pateikimas bendruomenei | V. Rudienė |
|  | Anketinė mokinių apklausa OLWEUS klausimynu ( 3-4, 5-8, I g - II g klasės) | Kartą per metus  Lapkričio - gruodžio mėn. | Tyrimo metu gautos informacijos analizavimas ir pateikimas bendruomenei | V. Rudienė |
|  | Anketinė apklausa, savižudybių prevencinės programos įgyvendinimo efektyvumo tyrimas | Įgyvendinus programą | Tyrimo metu gautos informacijos analizavimas ir pateikimas bendruomenei | Savižudybių prevencinė grupė |

**Laukiamas rezultatas:**  Teikiama savalaikė ir efektyvi pedagoginė, socialinė, psichologinė pagalba mokiniams ir jų tėvams.

**Rodikliai:**

1. 10 proc. sumažėjęs praleistų pamokų skaičius.
2. Įgyvendintos 4 prevencinės programos.
3. 5 proc. sumažėjusio smurto atvejų.